ประกาศอธิบดีกรมสรรพากรเรื่อง กําหนดหลักเกณฑ์ วิธีการ และเงื่อนไขเกี่ยวกับการขอขึ้นทะเบียน การออกใบอนุญาต การต่ออายุใบอนุญาต การขอออกใบแทนใบอนุญาต และการขอแก้ไขทะเบียนของผู้สอบบัญชีภาษีอากรตามมาตรา 3 สัตต แห่งประมวลรัษฎากร-------------------------------------------------------------อาศัยอํานาจตามความในมาตรา 3 สัตต แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 10) พ.ศ. 2496 และข้อ 5 ของประกาศอธิบดีกรมสรรพากร เกี่ยวกับการตรวจสอบและรับรองบัญชี เรื่อง กําหนดระเบียบเกี่ยวกับการตรวจสอบและรับรองบัญชีตามมาตรา 3 สัตต แห่งประมวลรัษฎากร ลงวันที่ 12 มีนาคม พ.ศ. 2544 ซึ่งแก้ไขเพิ่มเติมโดยประกาศอธิบดีกรมสรรพากร เกี่ยวกับการตรวจสอบและรับรองบัญชี (ฉบับที่ 2) เรื่อง กําหนดระเบียบเกี่ยวกับการตรวจสอบและรับรองบัญชีตามมาตรา 3 สัตต แห่งประมวลรัษฎากร ลงวันที่ 19 พฤศจิกายน พ.ศ. 2545 และข้อ 8 ของคําสั่งกรมสรรพากร ที่ ท.ป.98/2544 เรื่อง กําหนดคุณสมบัติ การทดสอบ การขอขึ้นทะเบียน การออกใบอนุญาต การอบรม การต่ออายุ และการขอออกใบแทนใบอนุญาตเป็นผู้สอบบัญชีภาษีอากร ตามมาตรา 3 สัตต แห่งประมวลรัษฎากร ลงวันที่ 12 มีนาคม พ.ศ. 2544 ซึ่งแก้ไขเพิ่มเติมโดยคําสั่งกรมสรรพากร ที่ ท.ป.146/2548 เรื่อง กําหนดคุณสมบัติ การทดสอบ การขอขึ้นทะเบียน การออกใบอนุญาต การอบรม การต่ออายุ และการขอออกใบแทนใบอนุญาตเป็นผู้สอบบัญชีภาษีอากร ตามมาตรา 3 สัตต แห่งประมวลรัษฎากร ลงวันที่ 4 มีนาคม พ.ศ. 2548 อธิบดีกรมสรรพากรกําหนดหลักเกณฑ์วิธีการ และเงื่อนไขเกี่ยวกับการขอขึ้นทะเบียน การออกใบอนุญาต การต่ออายุใบอนุญาต การขอออกใบแทนใบอนุญาต และการขอแก้ไขทะเบียนของผู้สอบบัญชีภาษีอากรไว้ ดังต่อไปนี้ข้อ ๑ การขอขึ้นทะเบียนและการออกใบอนุญาต(1) ผู้ผ่านการทดสอบครบทุกวิชาตามที่อธิบดีกําหนด จะต้องยื่นคําขอขึ้นทะเบียนเป็นผู้สอบบัญชีภาษีอากรตามแบบที่อธิบดีกําหนดภายในหนึ่งเดือนนับแต่วันที่ประกาศรายชื่อผู้ผ่านการทดสอบ โดยจะต้องมีข้าราชการพลเรือนสามัญ ระดับ 7 ขึ้นไป หรือข้าราชการอื่น ๆ เทียบเท่าข้าราชการพลเรือนสามัญ ระดับ 7 ขึ้นไป หรือผู้สอบบัญชีรับอนุญาต หรือผู้สอบบัญชีภาษีอากร รับรองว่าผู้ขอขึ้นทะเบียนเป็นผู้ที่มีความประพฤติดี และมีคุณสมบัติครบถ้วนสมควรเป็นผู้สอบบัญชีภาษีอากรได้ ตามหนังสือรับรองความประพฤติและคุณสมบัติของผู้ขอขึ้นทะเบียนเป็นผู้สอบบัญชีภาษีอากรที่แนบท้ายประกาศนี้(2) ผู้ยื่นคําขอขึ้นทะเบียนที่มีความประสงค์จะให้นําชื่อ ที่อยู่ หมายเลขโทรศัพท์ของตนเองลงในเว็บไซต์ของกรมสรรพากรเพื่อเป็นการประชาสัมพันธ์ ให้แจ้งความประสงค์ดังกล่าวไว้ในคําขอขึ้นทะเบียนเป็นผู้สอบบัญชีภาษีอากรตาม(1) ด้วย(3) เอกสารหลักฐานที่ต้องยื่นสําหรับการขอขึ้นทะเบียนเป็นผู้สอบบัญชีภาษีอากร (ก) ภาพถ่ายใบปริญญาบัตร ตามวุฒิการศึกษาที่ใช้ในการยื่นคําขอเข้ารับการทดสอบ จํานวน 1 ฉบับ(ข) ภาพถ่ายใบแสดงผลการศึกษารายวิชา (Transcript) จํานวน 2 ฉบับ(ค) ภาพถ่ายใบระเบียนแสดงผลการเรียนระดับ ปวท. หรือ ปวส. หรืออนุปริญญา กรณีผู้ขอขึ้นทะเบียนสําเร็จการศึกษาในหลักสูตรปริญญาตรีต่อเนื่อง 2 ปี จํานวน 1 ฉบับ(ง) ภาพถ่ายใบรับรองคุณวุฒิจากสํานักงานคณะกรรมการการอุดมศึกษา และสํานักงานคณะกรรมการข้าราชการพลเรือน กรณีจบการศึกษาจากต่างประเทศ หน่วยงานละ1 ฉบับ (จ) ภาพถ่ายบัตรประจําตัวประชาชน จํานวน 1 ฉบับ(ฉ) ภาพถ่ายใบเปลี่ยนชื่อตัว - ชื่อสกุล (ถ้ามี) จํานวน 1 ฉบับ(ช) ภาพถ่ายใบสําคัญการสมรสหรือใบสําคัญการหย่า (ถ้ามี) จํานวน 1 ฉบับ(ซ) รูปถ่ายปกติหน้าตรง แต่งกายสุภาพ ไม่สวมหมวก ไม่สวมแว่นตาดํา โดยถ่ายในคราวเดียวกันไม่เกิน 6 เดือนก่อนวันยื่นคําขอ ขนาด 2 นิ้ว จํานวน 2 รูป(ฌ) หนังสือรับรองความประพฤติและคุณสมบัติของผู้ขอขึ้นทะเบียนเป็นผู้สอบบัญชีภาษีอากรพร้อมแนบเอกสารหลักฐานของผู้ให้คํารับรอง ได้แก่- ภาพถ่ายบัตรประจําตัวของข้าราชการผู้ให้คํารับรองจํานวน 1 ฉบับ หรือ- ภาพถ่ายบัตรประจําตัวประชาชน และภาพถ่ายใบอนุญาตเป็น ผู้สอบบัญชี กรณีผู้รับรองเป็นผู้สอบบัญชีรับอนุญาตหรือผู้สอบบัญชีภาษีอากร อย่างละ 1 ฉบับ(4) เมื่อผู้ขอขึ้นทะเบียนเป็นผู้สอบบัญชีภาษีอากรเป็นผู้มีคุณสมบัติครบถ้วน เจ้าหน้าที่จะเสนอคําขอขึ้นทะเบียนเป็นผู้สอบบัญชีภาษีอากรต่ออธิบดีเพื่อพิจารณาอนุญาตให้รับขึ้นทะเบียนและออกใบอนุญาตให้เป็นผู้สอบบัญชีภาษีอากร (5) ใบอนุญาตเป็นผู้สอบบัญชีภาษีอากรให้มีอายุห้าปีข้อ ๒ การต่ออายุใบอนุญาต(1) กรณีใบอนุญาตหมดอายุ(ก) ผู้สอบบัญชีภาษีอากรต้องยื่นคําขอต่ออายุใบอนุญาตเป็นผู้สอบบัญชีภาษีอากรตามแบบที่อธิบดีกําหนด ภายในสามเดือนก่อนวันที่ใบอนุญาตหมดอายุ พร้อมแจ้งการเข้ารับการอบรมในปีที่ใบอนุญาตหมดอายุตามแบบที่อธิบดีกําหนด(ข) กรณีที่ไม่สามารถยื่นคําขอต่ออายุใบอนุญาตเป็นผู้สอบบัญชีภาษีอากรภายในเวลาที่กําหนดตาม (ก) ผู้สอบบัญชีภาษีอากรจะต้องขอความเห็นชอบจากอธิบดีเพื่อขอต่ออายุใบอนุญาตก่อนระยะเวลาดังกล่าวแต่จะต้องไม่เกินหกเดือนก่อนวันที่ใบอนุญาตสิ้นสุดตามแบบที่อธิบดีกําหนด(ค) กรณีที่ไม่สามารถยื่นคําขอต่ออายุใบอนุญาตเป็นผู้สอบบัญชีภาษีอากรภายในเวลาที่กําหนดตาม (ก) หรือ (ข) ให้ถือว่าผู้นั้นหมดสภาพการเป็นผู้สอบบัญชีภาษีอากรและหากประสงค์จะเป็นผู้สอบบัญชีภาษีอากรต่อไปจะต้องยื่นคําขอต่ออายุใบอนุญาตภายในหนึ่งปีนับแต่วันที่ใบอนุญาตสิ้นสุดและเข้ารับการอบรมนอกเหนือจากที่ต้องแจ้งตาม (ก) เป็นเวลาไม่น้อยกว่าสิบแปดชั่วโมง โดยจะต้องแจ้งต่ออธิบดีตามแบบที่อธิบดีกําหนด พร้อมยื่นคําขอต่ออายุใบอนุญาตภายในหนึ่งเดือนนับแต่วันที่ได้เข้ารับการอบรมครบสิบแปดชั่วโมง (ง) กรณีที่ไม่ได้เข้ารับการอบรม หรือเข้ารับการอบรมไม่ครบตามที่อธิบดีกําหนด หรือตามที่ได้รับการผ่อนผันการเข้ารับการอบรมจากอธิบดี ผู้นั้นจะไม่ได้รับการต่ออายุใบอนุญาต(2) เอกสารหลักฐานที่ต้องยื่นสําหรับการขอต่ออายุใบอนุญาต(ก) ใบอนุญาตเป็นผู้สอบบัญชีภาษีอากร(ข) รูปถ่ายหน้าตรง แต่งกายสุภาพ ไม่สวมหมวก ไม่สวมแว่นตาดํา ถ่ายในคราวเดียวกันไม่เกิน 6 เดือนก่อนวันยื่นคําขอ ขนาด 2 นิ้ว จํานวน 2 รูปข้อ ๓ การขอออกใบแทนใบอนุญาต และการขอแก้ไขทะเบียน(1) การขอออกใบแทนใบอนุญาต กรณีที่ใบอนุญาตสูญหาย หรือถูกทําลาย หรือชํารุดเสียหายจนไม่สามารถใช้การได้ ให้ผู้สอบบัญชีภาษีอากรยื่นคําขอออกใบแทนใบอนุญาตเป็นผู้สอบบัญชีภาษีอากรตามแบบที่อธิบดีกําหนดและจะต้องยื่นเอกสารหลักฐาน ดังนี้(ก) ภาพถ่ายบัตรประจําตัวประชาชน(ข) บันทึกประจําวันรับแจ้งเอกสารหายของสถานีตํารวจ กรณีสูญหาย(ค) ใบอนุญาตเป็นผู้สอบบัญชีภาษีอากร กรณีถูกทําลายหรือชํารุดเสียหายเพียงบางส่วน (ง) รูปถ่ายหน้าตรง แต่งกายสุภาพ ไม่สวมหมวก ไม่สวมแว่นตาดํา โดยถ่ายในคราวเดียวกันไม่เกิน 6 เดือนก่อนวันยื่นคําขอ ขนาด 2 นิ้ว จํานวน 2 รูป(2) การขอแก้ไขทะเบียน กรณีที่มีการเปลี่ยนแปลงรายการทางทะเบียนตามที่ได้เคยแจ้งไว้ต่ออธิบดี ให้ผู้สอบบัญชีภาษีอากรยื่นคําขอแก้ไขทะเบียนตามแบบที่อธิบดีกําหนดภายในหนึ่งเดือนนับแต่วันที่มีการเปลี่ยนแปลงนั้น และจะต้องยื่นเอกสารหลักฐาน ดังนี้(ก) ภาพถ่ายบัตรประจําตัวประชาชน(ข) ใบอนุญาตเป็นผู้สอบบัญชีภาษีอากร (ค) รูปถ่ายหน้าตรง แต่งกายสุภาพ ไม่สวมหมวก ไม่สวมแว่นตาดํา โดยถ่ายในคราวเดียวกันไม่เกิน 6 เดือนก่อนวันยื่นคําขอ ขนาด 2 นิ้ว จํานวน 2 รูป (ง) ภาพถ่ายเอกสารอื่น ๆ ที่เกี่ยวข้องกับการเปลี่ยนแปลงรายการทางทะเบียนข้อ ๔ สําเนาหรือภาพถ่ายเอกสารหลักฐานที่ต้องนําส่งสําหรับการยื่นคําขอตามประกาศนี้ ผู้ยื่นคําขอจะต้องลงลายมือชื่อรับรองเอกสารทุกฉบับข้อ ๕ ประกาศนี้ให้ใช้บังคับตั้งแต่วันที่ที่ลงในประกาศนี้เป็นต้นไปผู้มีอํานาจลงนาม - ประกาศ ณ วันที่ 4 มีนาคม พ.ศ. 2548 ศิโรตม์ สวัสดิ์พาณิชย์(นายศิโรตม์ สวัสดิ์พาณิชย์)อธิบดีกรมสรรพากร